Document ID: 32011D0679

DECIZIA CONSILIULUI
din 10 octombrie 2011
privind încheierea Protocolului încheiat între Comunitatea Europeană și Republica Capului Verde de stabilire a posibilităților de pescuit și a contribuției financiare prevăzute de Acordul de parteneriat în sectorul pescuitului în vigoare între cele două părți
(2011/679/UE)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43 alineatul (2) coroborat cu articolul 218 alineatul (6) litera (a),
având în vedere propunerea Comisiei Europene,
având în vedere aprobarea Parlamentului European,
întrucât:
(1)
La 19 decembrie 2006, Consiliul a adoptat Regulamentul (CE) nr. 2027/2006 privind încheierea Acordului de parteneriat în sectorul pescuitului dintre Comunitatea Europeană și Republica Capului Verde (1).
(2)
Uniunea a negociat cu Republica Capului Verde un nou protocol care oferă navelor din UE posibilitatea de a pescui în apele asupra cărora Capul Verde deține suveranitatea sau jurisdicția în sectorul pescuitului.
(3)
După încheierea respectivelor negocieri, la 22 decembrie 2010 a fost parafat un nou protocol.
(4)
În temeiul Deciziei 2011/405/UE a Consiliului (2), noul protocol a fost semnat și se aplică cu titlu provizoriu începând cu 1 septembrie 2011.
(5)
Ar trebui să se încheie protocolul menționat,
ADOPTĂ PREZENTA DECIZIE:
Articolul 1
Prin prezenta decizie se aprobă, în numele Uniunii, Protocolul încheiat între Uniunea Europeană și Republica Capului Verde de stabilire a posibilităților de pescuit și a contribuției financiare prevăzute în Acordul de parteneriat în sectorul pescuitului în vigoare între cele două părți.
Articolul 2
Președintele Consiliului efectuează, în numele Uniunii, notificarea prevăzută la articolul 16 din protocol, prin care se exprimă consimțământul Uniunii de a-și asuma obligații în temeiul protocolului (3).
Articolul 3
Prezenta decizie intră în vigoare la data publicării în Jurnalul Oficial al Uniunii Europene.
Adoptată la Luxemburg, 10 octombrie 2011.

Labels: 18
15
5
6